Michel Robert

Michel Robert (sipoté Cabu), c' est on scrijheu d' ][[pîces di teyåte e walon]. Il est eto l' essinneu d' ses pîces avou l' dramatike «L' Ekipe» di Djerpene.

Il a skepyî li 29 d' avri 1954.

Di ses mestîs, il a stî facteur, griyeu d' cafè, cåbartî, restoreu eyet scabén al comene di Djerpene.

 Ouve pol walon 
I wangna l' Cope do Rwè avou puzieurès pîces di teyåte e walon, come mwaisse del djowe di l' Ekipe, li dramatike di Djerpene.

Il emonta eto des rvuwes eyet on rlomé spectåke Son et Loumires å tchestea d' Åcoz. Dins l' sitroete plake di sovni, gn a deus bokets e walon: «Dji so l' ovrî do tins ki passe», on tecse powetike da sinne, dit sol muzike do « Pays de Charleroi », eyet «les cokîs d' Åco» (viye tchanson).


Come sicrijheu d' live, il eplaida e 2010 on live di sovnances d' efant : «Li disfouyaedje do cabu».

E 2021, i wangna li Pris del Federåcion Walonreye-Brussele avou ene pîce sicrîte avou Michel Meurée: «Vauban, todi lu».

C' est èn ome ki voet voltî les måtches di l' Eter-Sambe-et-Mouze (il est hoûlåd a Djerpene). E 2022, il a scrît l' live Sifes, tambourîs ey’ ûlôds, po rinde bon dvwer a ciste uzance la. Sacwants d' ses bokets pasnut eto dins l' gazete des mårtcheus, Le Marcheur de l'Entre-Sambre-et-Meuse.

Il a scrît eto des bokets sol prumire pådje d' ene pitite gazete di Djerpene, « Gerpinnes Activ’ ». 

E 2023, il a divnou prezidint del « Måjhon des walons ».

E 2024, il a dné 3 tecses pol ramexhnêye di tchansons a mete e muzike del Fiesse ås lingaedjes walons.

 Sacwantès pîces da sinnes 
 Tchéront tchéront nén (Tchairont, tchairont nén?) (èn ake)
 Våt mia-z è rire....  (Vaut mia z'è rîre)
 Des målåjheys efants...  (Dès malôjis èfants) 
 Doûçmint dins les basses (Douc'mint dins lès basses)
 Å boure di cinse (Au bûre di cinse)
 Li dinozôre (Li dinosôre)
 El fontinne des betchoteus (L'fontène dès bètchoteûs)
 Ene bele pitite gayole (En 'bèle pètite gayole)
 Dierinne replike (Dérène rèplike)
 Gn a nén d' cwè-z è braire (Gn-a nén d'kwè z'è brère)
 Diålreyes d' andjes (Diâlrîyes d'andjes)
 Adriyin (Adrien) (pîce e-n èn ake, djouwêye el Cope do Rwè e 1993).
 Djusqu'a l' bètchète (Disca l' betchete) (èn ake, 1998)
 Milénium l'âdje d'ôr dès fougnants (Mileniom, l' ådje des fougnants) (2001)       
 Li meur (èn ake, 2008)
 Li nwèr solia (Li noer solea) (fåve ecolodjike)
 Li macrale du bos di Scu (Li macrale do bos di Scu)
 Dîj-wit´ cint quénze (Dijh-ût cint cwénze) (èn ake, avou des costumes di ç' tins la) 
 Qué djoute'' (Ké djote !) (2 akes)
 Vauban, todi lu (2021, avou Michel Meurée)

 Hårdêye difoûtrinne 
 Pådje da Michel Robert so l' Aberteke

Robert
Robert